Eva Libertad

Eva Libertad García López (Molina de Segura, 1978ko urriaren 7a) espainiar zine zuzendaria, gidoilaria eta produktorea da.

 Biografia 
Madrilgo Unibrtsitate Konplutensean Soziologia ikasi zuen, lehenengo, eta, ondoren, antzerkia ikasteko dirulaguntza bat lortu zuen. Aktore ikasketak Mexikon eta Argentinan osatu zituen Fernando Piernas eta Augusto Fernandes-ekin. Murtzian bizi izan zen ondoren, eta bertan talde kultural eta feministekin kolaborazio lanak egiten hasi zen.

 Lana 
Bere zinema lanetan emakumea eta dibertsitatearen gaiak lantzen ditu.

2015an Nexus Films produktoran sartu zen, Nuria Muñoz-Ortín zuzendariarekin batera.

Produktora horrekin, fikzio eta dokumental labur asko idatzi eta zuzendu ditu, eta horiekin estatuko nahi nazioarteko festibal ugaritan parte hartu du. Era berean fikzio programa bat ere idatzi eta zuzendu du  Murtziako “La 7” telebista kate autonomikorako.

2019an, bere lehen film laburra estreinatu zuen: Leo y Alex en pleno siglo 21 (‘Leo eta Alex 21. mende betean’) izenburuduna, Nuria Muñoz-Ortín-ekin batera zuzendutakoa eta LGBT gaiari buruzkoa. 

2020an, telebistarako filma estreinatu zuen: Nikolina, fantasiazko ipuina eta zinema-jaialdietan errekonozimendua lortu zuena.

2022an, Goya Sarietan fikziozko film laburren saria jasotzeko aukeran izan zen Eva Libertad Sorda ('Gorra') film laburrarekin, hau ere Nuria Muñoz-Ortínekin batera zuzendua. Ama izan nahi duen emakume gor baten bizitza kontatzen du. Miriam Garlo aktoreak egiten du protagonista lana. Zeinuen hizkuntzan errodatutako lehen lana izan zen sari hau jasotzeko aukeran egon zena.  Film labur hori 100 zine jaialditan baino gehiagotan aukeratua izan zen: Ameriketako Estatu Batuetako "Athens Film Festival" jaialdian; Japongo "Short Shorts Film Festival & Asia" zinemaldian eta Txileko "CineLebú" zine jaialdian, esate baterako (Oscar sarietarako puntuak ematen dituzten hirurek). 

 Sariak eta errekonozimenduak 

 Sorda film laburra jaialdi askotan aukeratua izan zen eta estatuko eta nazioarteko sari asko jaso zituen: Film laburraren saria jaso zuen Mulako XXXIV. Zine Espainarraren Astean; 
 el Primer Premio de la XXI Festival Internacional de Cortometrajes Radio City; 
 Miriam Garlok film laburreko aktore onenaren saria irabazi zuen Madrilgo 31. Zine Jaialdian; 
 ikusleen saria jaso zuen ere Concurso Iberoamericano de Cortos Versión Española/SGAE sariketan; 
 Ikusleen saria den Zilarrezko Biznaga irabazi zuen ere Malagako Zine jaialdian  "Afirmando los derechos de las mujeres" (‘Emakumeen eskubideak sendotzen’) atalean; 
 Espainiako film labur onenaren saria Nafarroako Nazioarteko Zinemaldian NIFF (Navarra International Film Festival); 
 Asuango Emakumeen Zinearen Nazioarteko Jaialdian (Egipto); eta 
 atzerriko film laburrik onenaren saria New Yorkeko Snowtown Film Festival zinema jaialdian.

 Filmografia 

 2019 – Leo y Alex en pleno siglo 21. Nuria Muñoz-Ortínekin batera zuzendutako film laburra.

 2020 – Nikolina. Telefilma, Nuria Muñoz-Ortínekin batera zuzendutakoa.

 2021 – Sorda. Nuria Muñoz-Ortínekin batera zuzendutako film laburra.

 2022 – Mentiste Amanda. Nuria Muñoz-Ortínekin batera zuzendutako film laburra.

 2025 -Sorda. Aurreko film laburretan oinarritutako film luzea.

 Erreferentziak 

 Kanpo estekak 

Kategoria:Espainiako emakume zinema-zuzendariak
Kategoria:Emakume zinema-gidoilariak
Kategoria:Espainiako zinema gidoilariak
Kategoria:Espainiako zinema ekoizleak